क्रान्ति का अन्तिम और सबसे सशक्त माध्यम है सत्याग्रह, जिसको जे.पी.‘ब्रह्मास्त्र“ कहते हैं। वैसे जे.पी. इस साधन को उतना महत्त्व देने के पक्ष में नहीं हैं जिनका प्रायः दिया जाता है। राजनैतिक पार्टियों द्वारा या व्यक्तिगत हितों में भी इसका व्यापक प्रयोग किया जाता है, वह स्तुत्य नहीं है। प्रायः इस अस्त्र का दुरुपयोग होता है। निःसन्देह सत्याग्रह एक अचूक अस्त्र है परन्तु इसका प्रयोग अपवाद परिस्थितियों में ही होना चाहिए जैसा कि महाभारत में उसके प्रयोग की पद्धति है। जब तमाम नैतिक, वैधानिक या सामाजिक तरीके असफल हो जायें तभी इसका प्रयोग होना चाहिए। सत्याग्रह के प्रयोग के पहले इसके लिए उचित वातावरण, नैतिक औचित्य और आध्यात्मिक पृष्ठभूमि पैदा करना आवश्यक है।